title: Komisijas Lēmums ( 2013. gada 22. oktobris ), ar ko izveido Komisijas ekspertu grupu saistībā ar nodokļu uzlikšanu digitālajā ekonomikā

text:
               30.10.2013

               LV

               Eiropas Savienības Oficiālais Vēstnesis

               C 316/11

         KOMISIJAS LĒMUMS
   (2013. gada 22. oktobris),
   ar ko izveido Komisijas ekspertu grupu saistībā ar nodokļu uzlikšanu digitālajā ekonomikā
   2013/C 316/07
   EIROPAS KOMISIJA,
   ņemot vērā Līgumu par Eiropas Savienības darbību,
   tā kā:

               (1)

               Ar Līguma 113. un 115. pantu Eiropas Savienībai un dalībvalstīm ir uzticēts uzdevums nodrošināt iekšējā tirgus izveidi un darbību.

               (2)

               Lai izstrādātu visaptverošu Savienības nostāju par nodokļu jautājumiem saistībā ar digitālo ekonomiku, Komisijai var būt nepieciešama kompetence, ko sniedz konsultatīvā grupā apvienoti speciālisti.

               (3)

               Tāpēc ir jāizveido ekspertu grupa saistībā ar nodokļu uzlikšanu digitālās ekonomikas jomā un jānosaka tās uzdevumi un struktūra.

               (4)

               Ekspertu grupa palīdzēs izstrādāt visaptverošu Savienības nostāju par nodokļu jautājumiem saistībā ar digitālo ekonomiku, analizējot problēmas un sniedzot Komisijai vairākus ieteikumus to risināšanai.

               (5)

               Ekspertu grupai būtu jābūt samērā nelielai, lai nodrošinātu ātru progresu un rezultātus. Tās sastāvā jābūt personām ar padziļinātu izpratni un praktisku pieredzi digitālās ekonomikas jomā, personām ar akadēmisku izglītību nodokļu vai ekonomikas jomā, vai arī abās, un personām, kam ir speciāla izglītība nodokļu jautājumos, un, vēlams, praktiska pieredze saistībā ar nodokļu uzlikšanu digitālajā ekonomikā. Lai pierādītu grupas autoritāti un nodrošinātu tās neatkarību, grupas vadītājam būtu jābūt ievērojamai politiskai pieredzei.

               (6)

               Būtu jāizstrādā noteikumi par ekspertu grupas locekļiem pieejamās informācijas izpaušanu.

               (7)

               Personas dati būtu jāapstrādā atbilstoši Eiropas Parlamenta un Padomes Regulai (EK) Nr. 45/2001 (1).

               (8)

               Ir lietderīgi noteikt šā lēmuma piemērošanas termiņu,

         IR NOLĒMUSI ŠĀDI.
   1. pants
   Priekšmets
   Ar šo tiek izveidota ekspertu grupa saistībā ar nodokļu uzlikšanu digitālajā ekonomikā (turpmāk “ekspertu grupa”).
   2. pants
   Uzdevumi
   1.   Ekspertu grupas uzdevumi ir:

               a)

               palīdzēt Komisijai sagatavot tiesību aktu priekšlikumus vai citas politikas iniciatīvas;

               b)

               uzraudzīt, kā attīstās nodokļu politika attiecībā uz digitālo ekonomiku;

               c)

               īstenot pieredzes un paraugprakses apmaiņu nodokļu uzlikšanas jomā digitālajā ekonomikā;

               d)

               sniegt idejas par nodokļu uzlikšanu digitālajā ekonomikā un pārskatīt iespējamos alternatīvos pamatus pašreizējai nodokļu uzlikšanai, ņemot vērā ES īpatnības, taču ņemot vērā arī šā politikas virziena attīstību pasaulē;

               e)

               sniegt visaptverošu analīzi par saistību starp darbībām, ko veic ar digitālo ekonomiku saistītas sabiedrības Eiropas Savienībā un to tiešo vai netiešo ieguldījumu dalībvalstu nodokļu ieņēmumos, un par jebkādiem trūkumiem pašreizējo starptautisko nodokļu noteikumu pielāgošanā digitālajai ekonomikai;

               f)

               sniegt Komisijai vairākus iespējamos variantus vissvarīgāko jautājumu risināšanai, kuri konstatēti, veicot analīzi, kas minēta e) punktā, un norādīt ikviena risinājuma riskus, iespējamās sekas un ekonomisko un finansiālo ietekmi uz ES.

         2.   Ekspertu grupa līdz 2014. gada 1. jūlijam sniedz Komisijai ziņojumu par savu darbu.
   3. pants
   Apspriešanās
   Komisija var apspriesties ar ekspertu grupu ikvienā jautājumā, kas attiecas uz nodokļu uzlikšanu digitālajā ekonomikā.
   4. pants
   Locekļi un to iecelšana
   1.   Ekspertu grupas sastāvā ir vismaz seši, bet ne vairāk kā septiņi locekļi:

               a)

               viens loceklis, kuru ieceļ privātpersonas statusā un kuram ir vispārēja ekonomiskā, juridiskā vai finanšu izglītība un liela politiskā ietekme;

               b)

               viens vai divi locekļi, kurus ieceļ privātpersonas statusā un kuriem ir padziļināta izpratne un praktiska pieredze digitālajā ekonomikā;

               c)

               viens vai divi locekļi, kurus ieceļ privātpersonas statusā un kuriem galvenokārt ir akadēmiska izglītība nodokļu jomā vai ekonomikā, vai arī abās minētajās jomās;

               d)

               viens vai divi locekļi, kurus ieceļ privātpersonas statusā un kuri ir specializējušies nodokļu jautājumos, vēlams, ar praktisku pieredzi saistībā ar nodokļu uzlikšanu digitālajā ekonomikā.

         2.   Locekli, kas minēts 1. punkta a) apakšpunktā, ieceļ par nodokļu politikas un muitas savienības jautājumiem atbildīgais komisārs. Locekļus, kas minēti 1. punkta b), c) un d) apakšpunktā, ieceļ Nodokļu politikas un muitas savienības ĢD ģenerāldirektors, izvēloties no speciālistiem, kuri ir kompetenti jomās, kas minētas 2. un 3. pantā, un kuri ir atsaukušies uz uzaicinājumu iesniegt pieteikumus.
   3.   Locekļus ieceļ uz laikposmu līdz 2014. gada 1. jūlijam. Viņi paliek amatā līdz amata pilnvaru termiņa beigām, ja vien nav atcelti no amata vai aizstāti.
   4.   Locekļus, kuri vairs nespēj pilnvērtīgi darboties grupā, kuri atkāpjas vai neatbilst noteikumiem, kas izklāstīti šā panta 2. punkta otrajā daļā vai Līguma 399. pantā, var atcelt no amata vai aizstāt ar citiem locekļiem līdz pilnvaru termiņa beigām.
   5.   Locekļi strādā neatkarīgi un sabiedrības interesēs.
   6.   Locekļu vārdus un uzvārdus publicē Komisijas ekspertu grupu un citu līdzīgu struktūru reģistrā (turpmāk “reģistrs”).
   7.   Personas datus iegūst, apstrādā un publicē saskaņā ar Regulu (EK) Nr. 45/2001.
   5. pants
   Darbība
   1.   Ekspertu grupu vada loceklis, kas minēts 4. panta 1. punkta a) apakšpunktā.
   2.   Par nodokļu un muitas savienības jautājumiem atbildīgais komisārs ieceļ Komisijas pārstāvi, kurš var lūgt ad hoc piedalīties grupas darbā ekspertus, kuri nav ekspertu grupas locekļi un kuri ir kompetenti kādā konkrētā darba kārtības jautājumā.
   3.   Uz Ekspertu grupas locekļiem, kā arī pieaicinātajiem ekspertiem attiecas pienākums glabāt dienesta noslēpumu, kas paredzēts Līgumos un to īstenošanas noteikumos, kā arī Komisijas drošības noteikumi par ES klasificētās informācijas aizsardzību, kas izklāstīti pielikumā Komisijas 2001. gada 29. novembra Lēmumam 2001/844/EK, EOTK, Euratom, ar ko groza tās iekšējo reglamentu (2). Ja viņi neievēro šīs saistības, Komisija var veikt visus attiecīgos pasākumus.
   4.   Ekspertu grupas sanāksmes notiek Komisijas telpās, ja vien ekspertu grupa nenolemj citādi, ar nosacījumu, ka to apstiprina Komisijas pārstāvis. Sekretariāta pakalpojumus nodrošina Komisija. Ekspertu grupas sanāksmēs var piedalīties citi ieinteresēti Komisijas ierēdņi.
   5.   Ekspertu grupa pieņem reglamentu, pamatojoties uz ekspertu grupu standarta reglamentu.
   6.   Komisija dara pieejamus visus attiecīgos dokumentus, piemēram, grupas darba kārtības, protokolus un tās locekļu iesniegumus, vai nu iekļaujot tos reģistrā, vai izmantojot saiti no reģistra uz īpaši šim nolūkam paredzētu tīmekļa vietni, kurā var atrast informāciju. Dokumentus nedara pieejamus, ja to nodošana atklātībai varētu kaitēt sabiedrības vai privāto interešu aizsardzībai, kā noteikts Regulas (EK) Nr. 1049/2001 4. pantā.
   6. pants
   Sanāksmju izdevumi
   1.   Ekspertu grupas darbā iesaistītajiem dalībniekiem netiek maksāta atlīdzība par sniegtajiem pakalpojumiem.
   2.   Ar ekspertu grupas darbu saistītos ceļa izdevumus un uzturēšanās izdevumus grupas darbā iesaistītajām personām Komisija atlīdzina saskaņā ar Komisijā spēkā esošajiem noteikumiem.
   3.   Šā panta 2. punktā minētos izdevumus atlīdzina pieejamo apropriāciju robežās, kuras piešķirtas saskaņā ar ikgadējo resursu sadalījuma procedūru.
   7. pants
   Piemērojamība
   Šo lēmumu piemēro līdz 2014. gada 1. jūlijam.

      Briselē, 2013. gada 22. oktobrī

            Komisijas vārdā –

            Komisijas loceklis

         Algirdas ŠEMETA

      (1)  OV L 8, 12.1.2001., 1. lpp.

      (2)  OV L 317, 3.12.2001., 1. lpp.


title: 2008/658/EK: Padomes Lēmums ( 2008. gada 24. jūlijs ), ar ko ieceļ amatā divus Reģionu komitejas locekļa aizstājējus no Itālijas

text:
               12.8.2008

               LV

               Eiropas Savienības Oficiālais Vēstnesis

               L 215/4

      PADOMES LĒMUMS

   (2008. gada 24. jūlijs),
   ar ko ieceļ amatā divus Reģionu komitejas locekļa aizstājējus no Itālijas
   (2008/658/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 263. pantu,
   ņemot vērā Itālijas valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK, ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus (1).

               (2)

               Pēc Roberto COSOLINI kunga amata pilnvaru laika beigām ir atbrīvojusies viena Reģionu komitejas locekļa aizstājēja vieta. Pēc Franco IACOP kunga pilnvaru maiņas ir atbrīvojusies viena Reģionu komitejas locekļa aizstājēja vieta,

         IR NOLĒMUSI ŠĀDI.
   1. pants
   Ar šo uz atlikušo amata pilnvaru laiku līdz 2010. gada 25. janvārim kā Reģionu komitejas locekļa aizstājēji ir iecelti:

               —

                  Renzo TONDO kungs, Presidente della Regione Friuli Venezia Giulia,

               —

                  Franco IACOP kungs, Consigliere della Regione Friuli Venezia Giulia (pilnvaru maiņa).

         2. pants
   Šis lēmums stājas spēkā tā pieņemšanas dienā.

      Briselē, 2008. gada 24. jūlijā

            Padomes vārdā —

            priekšsēdētājs

         B. HORTEFEUX

      (1)  OV L 56, 25.2.2006., 75. lpp.


title: Eiropas Parlamenta Lēmums (ES) 2015/1645 (2015. gada 29. aprīlis) par Eiropas Patvēruma atbalsta biroja 2013. finanšu gada budžeta izpildes apstiprināšanu

text:
               30.9.2015

               LV

               Eiropas Savienības Oficiālais Vēstnesis

               L 255/197

      EIROPAS PARLAMENTA LĒMUMS (ES) 2015/1645
      (2015. gada 29. aprīlis)
      par Eiropas Patvēruma atbalsta biroja 2013. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Patvēruma atbalsta biroja 2013. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Patvēruma atbalsta biroja 2013. finanšu gada pārskatiem un Biroja atbildes (1),

                  —

                  ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2013. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Padomes 2015. gada 17. februāra ieteikumu par apstiprinājumu, ko sniedz Birojam par 2013. finanšu gada budžeta izpildi (05304/2015 – C8-0054/2015),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3),

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (4) un jo īpaši tās 208. pantu,

                  —

                  ņemot vērā Eiropas Parlamenta un Padomes 2010. gada 19. maija Regulu (ES) Nr. 439/2010, ar ko izveido Eiropas Patvēruma atbalsta biroju (5), un jo īpaši tās 35. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (6),

                  —

                  ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (7), un jo īpaši tās 108. pantu,

                  —

                  ņemot vērā Reglamenta 94. pantu un V pielikumu,

                  —

                  ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A8-0085/2015),

         1.

            sniedz Eiropas Patvēruma atbalsta biroja izpilddirektoram apstiprinājumu par Biroja 2013. finanšu gada budžeta izpildi;

         2.

            izklāsta savus konstatējumus turpmāk tekstā iekļautajā rezolūcijā;

         3.

            uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Patvēruma atbalsta biroja izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

               Priekšsēdētājs

            Martin SCHULZ

               Ģenerālsekretārs

            Klaus WELLE

         (1)  OV C 442, 10.12.2014., 102. lpp.

         (2)  Skatīt 1. zemsvītras piezīmi.

         (3)  OV L 248, 16.9.2002., 1. lpp.

         (4)  OV L 298, 26.10.2012., 1. lpp.

         (5)  OV L 132, 29.5.2010., 11. lpp.

         (6)  OV L 357, 31.12.2002., 72. lpp.

         (7)  OV L 328, 7.12.2013., 42. lpp.


title: 2010/291/: Padomes Lēmums ( 2010. gada 19. janvāris ), ar ko konstatē, vai Grieķija efektīvi rīkojusies, reaģējot uz Padomes 2009. gada 27. aprīļa ieteikumu

text:
               21.5.2010

               LV

               Eiropas Savienības Oficiālais Vēstnesis

               L 125/50

         PADOMES LĒMUMS
   (2010. gada 19. janvāris),
   ar ko konstatē, vai Grieķija efektīvi rīkojusies, reaģējot uz Padomes 2009. gada 27. aprīļa ieteikumu
   (2010/291/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 126. panta 8. punktu saistībā ar 126. panta 13. punktu un 136. pantu,
   ņemot vērā Komisijas ieteikumu,
   tā kā:

               (1)

               Saskaņā ar Līguma par Eiropas Savienības darbību 126. panta 1. punktu dalībvalstīm jāizvairās no pārmērīga valsts budžeta deficīta.

               (2)

               Stabilitātes un izaugsmes pakta mērķis ir sakārtotas valsts finanses kā līdzeklis, lai nostiprinātu nosacījumus stabilām cenām un stiprai, stabilai izaugsmei, kas veicina nodarbinātības kāpumu. Stabilitātes un izaugsmes pakts ietver Padomes Regulu (EK) Nr. 1467/97 (1997. gada 7. jūlijs) par to, kā paātrināt un precizēt pārmērīga budžeta deficīta novēršanas procedūras īstenošanu (1), kas pieņemta, lai veicinātu pārmērīga vispārējās valdības deficīta tūlītēju novēršanu.

               (3)

               Ar Stabilitātes un izaugsmes pakta 2005. gada reformu tika meklētas iespējas uzlabot efektivitāti un ekonomisko pamatojumu, kā arī ilgstoši saglabāt valsts finanšu ilgtspējību. Tā mērķis bija jo īpaši nodrošināt to, ka situācija ekonomikā un budžeta stāvoklis ir pilnībā ņemts vērā visos pārmērīga budžeta deficīta procedūras posmos. Tādējādi Stabilitātes un izaugsmes pakts ir atbalsts valdības politikai, lai ātrāk atkal sasniegtu stabilu budžeta stāvokli, ņemot vērā situāciju ekonomikā.

               (4)

               Padome, rīkojoties atbilstīgi Komisijas ieteikumam, 2009. gada 27. aprīlī saskaņā ar Eiropas Kopienas dibināšanas līguma 104. panta 6. punktu nolēma, ka Grieķijā pastāv pārmērīgs budžeta deficīts (2).

               (5)

               Padome 2009. gada 27. aprīlī, arī pamatojoties uz Komisijas ieteikumu, pieņēma ieteikumu (3) saskaņā ar Eiropas Kopienas dibināšanas līguma 104. panta 7. punktu Grieķijas iestādēm, aicinot tās novērst pārmērīgo budžeta deficītu vēlākais līdz 2010. gada beigām, ticamā un ilgtspējīgā veidā samazinot vispārējās valdības deficītu zem 3 % no IKP. Tāpēc Padome noteica Grieķijas valdībai termiņu līdz 2009. gada 27. oktobrim efektīvu pasākumu īstenošanai.

               (6)

               Statistikas datu un jo īpaši vispārējās valdības datu vākšanas un ziņošanas procesa uzlabošana, ko bija pieprasījusi Padome, ir bijusi nepietiekama. Eurostat neapstiprināja jaunākās izmaiņas 2009. gada oktobra paziņojumā, jo pastāvēja būtiskas neskaidrības saistībā ar Grieķijas iestāžu paziņotajiem rādītājiem. Procedūras, kas tiek izmantotas, lai nodrošinātu tūlītēju precīzu vispārējās valdības datu sniegšanu atbilstīgi spēkā esošajai tiesību aktu sistēmai, ir acīmredzami nepietiekamas.

               (7)

               Novērtējot Grieķijas valdības rīcību, reaģējot uz Padomes ieteikumu saskaņā ar Eiropas Kopienas dibināšanas līguma 104. panta 7. punktu, lai līdz 2010. gadam novērstu pārmērīgo budžeta deficītu, tika izdarīti šādi secinājumi:

                           —

                           pēc Padomes 2009. gada aprīļa ieteikuma saskaņā ar Līguma 104. panta 7. punktu Grieķijas iestādes īstenoja 2009. gada budžeta likumā iekļautos budžeta deficīta samazināšanas pasākumus, stabilitātes programmas 2009. gada janvāra atjauninājumu un 2009. gada marta fiskālo pasākumu papildu paketi. Tomēr, lai gan makroekonomisko apstākļu pasliktināšanās ir izrādījusies izteiktāka, nekā iestādes to bija paredzējušas, valsts finanses ir pasliktinājušās vēl daudz vairāk, nekā tas bija sagaidāms, jo ekonomiskā lejupslīde pārspēja visas prognozes, un lielā mērā šādu pasliktināšanos izraisīja Grieķijas valdības īstenotā budžeta politika. Īpaši izdevumu sadaļā 2009. gada budžeta izpilde liecina par izdevumu ievērojamu pārsniegšanu 2009. gadā, no kuriem vairāk nekā puse attiecas uz izmaksām saistībā ar darbinieku kompensācijām, kas bija augstākas, nekā plānots, un pieaugušajiem kapitāla izdevumiem. Saistībā ar ieņēmumu daļu 2009. gada budžeta izpilde norāda uz būtiskām nepilnībām nodokļu iekasēšanas sistēmā, tostarp nodokļu tiesību aktu izpildē,

                           —

                           Grieķijas iestādes 2009. gada 25. jūnijā paziņoja par patstāvīgiem deficīta samazināšanas papildpasākumiem, kuru novērtētā ietekme bija aptuveni 1¼ % procentpunkti no IKP. Tomēr lielāko daļu no pasākumiem Grieķijas iestādes līdz šim nav īstenojušas un pasākumi gandrīz viena procentpunkta apmērā no IKP būtībā bija īslaicīgi (vienreizēji) un vērsti uz papildu ieņēmumu gūšanu, tāpēc tie neatbilst Padomes ieteikumiem ar pastāvīgu pasākumu palīdzību 2009. gadā stiprināt fiskālo korekciju, galvenokārt uz izdevumu rēķina,

                           —

                           turklāt 2009. gadā īstenotie fiskālās konsolidācijas pasākumi nav pietiekami, lai 2009. gadā sasniegtu vispārējās valdības deficīta mērķi – 3,7 % no IKP. Tie arī saskaņā ar Padomes ieteikumu nerisina problēmas, kas izriet no ārējās nelīdzsvarotības un Grieķijas ekonomikas konkurētspējas mazināšanās,

                           —

                           lielais prognozētais parāda attiecības pieaugums pret IKP pārsniedz valsts tīro aizņēmumu pozīcijas pasliktināšanās ietekmi, kas liecina par nepietiekamiem centieniem kontrolēt no tīrajiem aizņēmumiem atšķirīgus faktorus, kas veicina parādu līmeņa izmaiņas.

               (8)

               Rezultātā var izdarīt secinājumu, ka 2009. gadā Grieķijas budžeta stāvokli ir būtiski pasliktinājusi ievērojamā ieņēmumu samazināšanās un izdevumu pārsniegšana, ko tikai daļēji var skaidrot ar makroekonomisko apstākļu pasliktināšanos. Tādējādi šādu pasliktinājumu galvenokārt ir radījusi Grieķijas iestāžu nepietiekamā rīcība, reaģējot uz Padomes 2009. gada aprīļa ieteikumu saskaņā ar Eiropas Kopienas dibināšanas līguma 104. panta 7. punktu,

         IR PIEŅĒMUSI ŠO LĒMUMU.
   1. pants
   Grieķija, reaģējot uz Padomes 2009. gada 27. aprīļa ieteikumu, minētajā ieteikumā noteiktajā termiņā nav veikusi efektīvus pasākumus.
   2. pants
   Šis lēmums ir adresēts Grieķijas Republikai.

      Briselē, 2010. gada 19. janvārī

            Padomes vārdā –

            priekšsēdētāja

         E. SALGADO

      (1)  OV L 209, 2.8.1997., 6. lpp.

      (2)  OV L 135, 30.5.2009., 21. lpp.

      (3)  http://ec.europa.eu/economy_finance/publications/publication14950_en.pdf


title: 2011/237/KĀDP: Politikas un drošības komitejas Lēmums Atalanta /1/2011 ( 2011. gada 13. aprīlis ), ar ko ieceļ ES spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem ( Atalanta )

text:
               14.4.2011

               LV

               Eiropas Savienības Oficiālais Vēstnesis

               L 100/72

         POLITIKAS UN DROŠĪBAS KOMITEJAS LĒMUMS ATALANTA/1/2011
   (2011. gada 13. aprīlis),
   ar ko ieceļ ES spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta)
   (2011/237/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. pantu,
   ņemot vērā Padomes Vienoto rīcību 2008/851/KĀDP (2008. gada 10. novembris) par Eiropas Savienības militāro operāciju ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (1) (Atalanta) un jo īpaši tās 6. pantu,
   tā kā:

               (1)

               Padome saskaņā ar Vienotās rīcības 2008/851/KĀDP 6. pantu ir pilnvarojusi Politikas un drošības komiteju (PDK) pieņemt lēmumus par ES spēku komandiera iecelšanu.

               (2)

               PDK 2010. gada 26. novembrī pieņēma Lēmumu Atalanta/5/2010 (2), ar ko viceadmirāli Juan RODRÍGUEZ GARAT ieceļ par ES spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem.

               (3)

               ES operācijas komandieris ir ieteicis iecelt komodoru Alberto Manuel Silvestre CORREIA par jauno ES spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem.

               (4)

               ES Militārā komiteja atbalsta minēto ieteikumu.

               (5)

               Saskaņā ar 5. pantu 22. protokolā par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās tādu Savienības lēmumu un rīcību izstrādē un īstenošanā, kas saistīti ar aizsardzību,

         IR PIEŅĒMUSI ŠO LĒMUMU.
   1. pants
   Ar šo komodors Alberto Manuel Silvestre CORREIA tiek iecelts par ES spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem.
   2. pants
   Šis lēmums stājas spēkā 2011. gada 14. aprīlī.

      Briselē, 2011. gada 13. aprīlī

            Politikas un drošības komitejas vārdā –

            priekšsēdētājs

         O. SKOOG

      (1)  OV L 301, 12.11.2008., 33. lpp.

      (2)  OV L 320, 7.12.2010., 8. lpp.


title: Padomes Kopējā nostāja 2005/725/KĀDP (2005. gada 17. oktobris), ar ko atjaunina Kopējo nostāju 2001/931/KĀDP par īpašu pasākumu piemērošanu, lai apkarotu terorismu, un ar ko atceļ Kopējo nostāju 2005/427/KĀDP

text:
               18.10.2005

               LV

               Eiropas Savienības Oficiālais Vēstnesis

               L 272/28

      PADOMES KOPĒJĀ NOSTĀJA 2005/725/KĀDP
   (2005. gada 17. oktobris),
   ar ko atjaunina Kopējo nostāju 2001/931/KĀDP par īpašu pasākumu piemērošanu, lai apkarotu terorismu, un ar ko atceļ Kopējo nostāju 2005/427/KĀDP
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 15. un 34. pantu,
   tā kā:

               (1)

               Padome 2001. gada 27. decembrī pieņēma Kopējo nostāju 2001/931/KĀDP par īpašu pasākumu piemērošanu, lai apkarotu terorismu (1).

               (2)

               Padome 2005. gada 6. jūnijā pieņēma Kopējo nostāju 2005/427/KĀDP, ar ko atjaunina Kopējo nostāju 2001/931/KĀDP (2).

               (3)

               Kopējā nostāja 2001/931/KĀDP paredz regulāru pārskatīšanu.

               (4)

               Ir nolemts atjaunināt Kopējās nostājas 2001/931/KĀDP pielikumu un atcelt Kopējo nostāju 2005/427/KĀDP.

               (5)

               Ir sastādīts saraksts, ievērojot Kopējās nostājas 2001/931/KĀDP 1. panta 4. punktā paredzētos kritērijus,

         IR PIEŅĒMUSI ŠO KOPĒJO NOSTĀJU.
   1. pants
   To personu, grupu un vienību saraksts, uz ko attiecas Kopējā nostāja 2001/931/KĀDP ir iekļauts pielikumā.
   2. pants
   Ar šo tiek atcelta Kopējā nostāja 2005/427/KĀDP.
   3. pants
   Šī kopējā nostāja stājas spēkā tās pieņemšanas dienā.
   4. pants
   Šo kopējo nostāju publicē Eiropas Savienības Oficiālajā Vēstnesī.

      Luksemburgā, 2005. gada 17. oktobrī

            Padomes vārdā —

            priekšsēdētāja

         M. BECKETT

      (1)  OV L 344, 28.12.2001., 93. lpp. Kopējā nostājā jaunākie grozījumi izdarīti ar Kopējo nostāju 2005/220/KĀDP (OV L 69, 16.3.2005., 59. lpp.).

      (2)  OV L 144, 8.6.2005., 54. lpp.

      PIELIKUMS
      To personu, grupu un vienību saraksts, kas minētas 1. pantā (1)

      1.   PERSONAS

                  1)

                     ABOU, Rabah Naami (pazīstams arī kā Naami Hamza, Mihoubi Faycal, Fiellah Ahmed Dafri Rèmi Lahdi), dzimšanas datums un vieta: 1966. gada 1. februāris, Alžīra (Alžīrija) (al – Takfir un al – Hijra loceklis)

                  2)

                     ABOUD, Maisi (pazīstams arī kā Šveices Abderrahmane), dzimšanas datums un vieta: 1964. gada 17. oktobris, Alžīra (Alžīrija) (al – Takfir un al – Hijra loceklis)

                  3)

                  * ALBERDI URANGA, Itziar (actīvi darbojas organizācijā E.T.A.), dzimšanas datums un vieta: 1963. gada 7. oktobris, Durango (Biskaja), identitātes karte Nr. 78.865.693

                  4)

                  * ALBISU IRIARTE, Miguel (aktīvi darbojas organizācijā E.T.A.; Gestoras Pro-amnistía loceklis), dzimšanas datums un vieta: 1961. gada 7. jūnijs, Sansebastjana (Guipúzcoa), identitātes karte Nr. 15.954.596

                  5)

                     AL-MUGHASSIL, Ahmad Ibrahim (pazīstams arī kā Abu Omran, Al-Mughassil, Ahmed Ibrahim), dzimšanas datums un vieta: 1967. gada 26. jūnijs, Qatif-Bab al Shamal, Saūda Arābija, Saūda Arābijas pilsonis

                  6)

                     AL – NASSER, Abdelkarim Hussein Mohamed, dzimšanas vieta: Al Ihsa, Saūda Arābija, Saūda Arābijas pilsonis

                  7)

                     AL YACOUB, Ibrahim Salih Mohammed, dzimšanas datums un vieta: 1966. gada 16. oktobris, Tarut, Saūda Arābija, Saūda Arābijas pilsonis

                  8)

                  * APAOLAZA SANCHO, Iván (aktīvi darbojas organizācijā E.T.A.; K. Madrid loceklis), dzimšanas datums un vieta: 1971. gada 10. novembris, Beasain (Guipúzcoa), identitātes karte Nr. 44.129.178

                  9)

                     ARIOUA, Azzedine, dzimšanas datums un vieta: 1960. gada 20. novembris, Konstantīna (Alžīrija) (al – Takfir un al – Hijra loceklis)

                  10)

                     ARIOUA, Kamel (pazīstams arī kā Lamine Kamel), dzimšanas datums un vieta: 1969. gada 18. augusts, Konstantīna (Alžīrija) (al – Takfir un al – Hijra loceklis)

                  11)

                     ASLI, Mohamed (pazīstams arī kā Dahmane Mohamed), dzimšanas datums un vieta: 1975. gada 13. maijs, Ain Taya (Alžīrija) (al – Takfir un al – Hijra loceklis)

                  12)

                     ASLI, Rabah, dzimšanas datums un vieta: 1975. gada 13. maijs,Ain Taya (Alžīrija) (al – Takfir un al – Hijra loceklis)

                  13)

                  * ARZALLUS TAPIA, Eusebio (aktīvi darbojas organizācijā E.T.A.), dzimšanas datums un vieta: 1957. gada 8. novembris, Regil (Guipúzcoa), identitātes karte Nr. 15.927.207

                  14)

                     ATWA, Ali (pazīstams arī kā BOUSLIM, Ammar Mansour, SALIM, Hassan Rostom), libānietis, dzimšanas gads un vieta: 1960. gads, Libāna, Libānas pilsonis

                  15)

                     DARIB, Noureddine (pazīstams arī kā Carreto, Zitoun Mourad), dzimšanas datums un vieta: 1972. gada 1. februāris, Alžīrija (al – Takfir un al – Hijra loceklis)

                  16)

                     DJABALI, Abderrahmane (pazīstams arī kā Touil), dzimšanas datums un vieta: 1970. gada 1. jūnijs, Alžīrija, (al – Takfir un al – Hijra loceklis)

                  17)

                  * ECHEBERRIA SIMARRO, Leire (aktīvi darbojas organizācijā E.T.A.) dzimšanas datums un vieta: 1977. gada 20. decembris, Basauri (Biskaja), identitātes karte Nr. 45.625.646

                  18)

                  * ECHEGARAY ACHIRICA, Alfonso (aktīvi darbojas organizācijā E.T.A.), dzimšanas datums un vieta: 1958. gada 10. janvāris, Plencia (Biskaja), identitātes karte Nr. 16.027.051

                  19)

                     EL – HOORIE, Ali Saed Bin Ali (pazīstams arī kā AL – HOURI, Ali Saed Bin Ali, EL – HOURI, Ali Saed Bin Ali), dzimšanas datums un vieta: 1965. gada 10. jūlijs vai 1965. gada 11. jūlijs, El Dibabiya, Saūda Arābija, Saūda Arābijas pilsonis

                  20)

                     FAHAS, Sofiane Yacine, dzimšanas datums un vieta: 1971. gada 10. septembris, Alžīra (Alžīrija) (al-Takfir un al-Hijra loceklis)

                  21)

                  * GOGEASCOECHEA ARRONATEGUI, Eneko (aktīvi darbojas organizācijā E.T.A.), dzimšanas datums un vieta: 1967. gada 29. aprīlis, Gernika (Biskaja), identitātes karte Nr. 44.556.097

                  22)

                  * IPARRAGUIRRE GUENECHEA, Ma Soledad (aktīvi darbojas organizācijā E.T.A.) dzimšanas datums un vieta: 1961. gada 25. aprīlis, Escoriaza (Navarra), identitātes karte Nr. 16.255.819

                  23)

                  * IZTUETA BARANDICA, Enrique (aktīvi darbojas organizācijā E.T.A.), dzimšanas datums un vieta: 1955. gada 30. jūlijs, Santurce (Biskaja), identitātes karte Nr. 14.929.950

                  24)

                     IZZ – AL – DIN, Hasan (pazīstams arī kā GARBAYA, AHMED vai SA – ID, vai SALWWAN, Samir), libānietis, dzimšanas gads un vieta: 1963. gads, Libāna, Libānas pilsonis

                  25)

                     LASSASSI, Saber (pazīstams arī kā Mimiche), dzimšanas datums un vieta: 1970. gada 30. novembris, Konstantīna (Alžīrija) (al – Takfir un al – Hijra loceklis)

                  26)

                     MOHAMMED, Khalid Shaikh (pazīstams arī kā ALI, Salem; BIN KHALID, Fahd Bin Adballah; HENIN, Ashraf Refaat Nabith; WADOOD, Khalid Adbul), dzimšanas datums un vieta: 1965. gada 14. aprīlis vai 1964. gada 1. marts, Pakistāna, pase Nr. 488555

                  27)

                     MOKTARI, Fateh, (pazīstams arī Ferdi Omar), 1974. gada 26. decembris, Huseindeja (Alžīrija) (al – Takfir un al – Hijra loceklis)

                  28)

                  * MORCILLO TORRES, Gracia (aktīvi darbojas organizācijā E.T.A., Kas/Ekin loceklis), dzimšanas datums un vieta: 1967. gada 15. marts, Sansebastjana (Guipúzcoa), identitātes karte Nr. 72.439.052

                  29)

                     MUGHNIYAH, Imad Fa'iz (arī MUGHNIYAH, Imad Fayiz), organizācijas HIZBALLAH augsta ranga izlūkošanas virsnieks, dzimšanas datums un vieta: 1962. gada 7. decembris, Tayr Dibba, Libānā, pase Nr. 432298 (Libāna)

                  30)

                  * NARVÁEZ GOÑI, Juan Jesús (aktīvi darbojas organizācijā E.T.A.), dzimšanas datums un vieta: 1961. gada 23. februāris, Pamplona (Navarra), identitātes karte Nr. 15.841.101

                  31)

                     NOUARA, Farid, dzimšanas datums un vieta: 1973. gada 25. novembris, Alžīra (Alžīrija) (al – Takfir un al – Hijra loceklis)

                  32)

                  * ORBE SEVILLANO, Zigor (aktīvi darbojas organizācijā E.T.A.; Jarrai/Haika/Segi loceklis), dzimšanas datums un vieta: 1975. gada 22. septembris, Basauri (Biskaja), identitātes karte Nr. 45.622.851

                  33)

                  * PALACIOS ALDAY, Gorka (aktīvi darbojas organizācijā E.T.A.; K.Madrid loceklis), dzimšanas datums un vieta: 1974. gada 17. oktobris, Baracaldo (Biskaja), identitātes karte Nr. 30.654.356

                  34)

                  * PEREZ ARAMBURU, Jon Iñaki (aktīvi darbojas organizācijā E.T.A.; Jarrai/Haika/Segi loceklis), dzimšanas datums un vieta: 1964. gada 18. septembris, Sansebastjana (Guipúzcoa), identitātes karte Nr. 15.976.521

                  35)

                  * QUINTANA ZORROZUA, Asier (aktīvi darbojas organizācijā E.T.A.; K.Madrid loceklis), dzimšanas datums un vieta: 1968. gada 27. februāris, Bilbao (Biskaja), identitātes karte Nr. 30.609.430

                  36)

                     RESSOUS, Hoari (pazīstams arī kā Hallasa Farid), dzimšanas datums un vieta: 1968. gada 11. septembris, Alžīra (Alžīrija) (al – Takfir un al – Hijra loceklis)

                  37)

                  * RUBENACH ROIG, Juan Luis (aktīvi darbojas organizācijā E.T.A.; K.Madrid loceklis), dzimšanas datums un vieta: 1963. gada 18. septembris, Bilbao (Biskaja), identitātes karte Nr. 18.197.545

                  38)

                     SEDKAOUI, Noureddine (pazīstams arī kā Nounou), dzimšanas datums un vieta: 1963. gada 23. jūnijs, Alžīra (Alžīrija) (al – Takfir un al – Hijra loceklis)

                  39)

                     SELMANI, Abdelghani (pazīstams arī kā Gano), dzimšanas datums un vieta: 1974. gada 14. jūnijs, Alžīra (Alžīrija) (al – Takfir un al – Hijra loceklis)

                  40)

                     SENOUCI, Sofiane, dzimšanas datums un vieta: 1971. gada 15. aprīlis, Huseindeja (Alžīrija) (al – Takfir un al – Hijra loceklis)

                  41)

                     SISON, Jose Maria (pazīstams arī kā Armando Liwanag, pazīstams arī kā Joma, atbildīgais par Filipīnu Komunistisko partiju, tostarp NPA), dzimšanas datums un vieta: 1939. gada 8. decembris, Kabugao, Filipīnās

                  42)

                     TINGUALI, Mohammed (pazīstams arī kā Mouh di Kouba), dzimšanas datums un vieta: 1964. gada 21. aprīlis, Blida (Alžīrija) (al – Takfir un al – Hijra loceklis)

                  43)

                  * URANGA ARTOLA, Kemen (aktīvi darbojas organizācijā E.T.A.; Herri Batasuna/E.H/Batasuna loceklis), dzimšanas datums un vieta: 1969. gada 25. maijs, Ondarroa (Biskaja), identitātes karte Nr. 30.627.290

                  44)

                  * VALLEJO FRANCO, Iñigo (aktīvi darbojas organizācijā E.T.A.), dzimšanas datums un vieta: 1976. gada 21. maijs, Bilbao (Biskaja), identitātes karte Nr. 29.036.694

                  45)

                  * VILA MICHELENA, Fermín (aktīvi darbojas organizācijā E.T.A.; Kas/Ekin loceklis), dzimšanas datums un vieta: 1970. gada 12. marts, Irún (Guipúzcoa), identitātes karte Nr. 15.254.214

            2.   GRUPAS UN VIENĪBAS

                  1)

                     Abu Nidal organizācija (ANO) (pazīstama arī kā Fatah Revolucionārā Padome, Arābu Revolucionārās brigādes, Melnais Septembris un Musulmaņu sociālistu revolucionāra organizācija)

                  2)

                  Alaksas mocekļu brigāde

                  3)

                     Al-Aqsa e.V.

                  4)

                     Al – Takfir un Al – Hijra

                  5)

                  * Nuclei Territoriali Antimperialisti (Pretimperiālistiskās teritoriālās vienības)

                  6)

                  * Cooperativa Artigiana Fuoco ed Affini – Occasionalmente Spettacolare (Amatnieku kooperatīvs Uguns un tamlīdzīgi – dažreiz iespaidīgi)

                  7)

                  * Nuclei Armati per il Comunismo (Bruņotas vienības komunismam)

                  8)

                     Aum Shinrikyo (pazīstama arī kā Aum Augstākā patiesība, Aleph)

                  9)

                     Babbar Khalsa

                  10)

                  * CCCCC – Cellula Contro Capitale, Carcere i suoi Carcerieri e le sue Celle (Vienība pret kapitālu, cietumu, cietumsargiem un kamerām)

                  11)

                  Filipīnu Komunistiskā partija, tostarp Jaunā tautas armija (NPA), Filipīnas, saistīta ar Sison, Jose Maria C. (pazīstams arī kā Armando Liwanag, pazīstams arī kā Joma, atbildīgais par Filipīnu Komunistisko partiju, tostarp NPA)

                  12)

                  * Continuity Irish Republican Army (CIRA)

                  13)

                  * Euskadi Ta Askatasuna/Tierra Vasca y Libertad/Basku tēvzeme un brīvība (ETA) (Teroristu grupējumā ETA ir šādas organizācijas: K.a.s., Xaki, Ekin, Jarrai-Haika-Segi, Gestoras pro-amnistía, Askatasuna, Batasuna (pazīstama arī kā Herri Batasuna un Euskal Herritarrok)

                  14)

                     Gama'a al – Islamiyya (Islāma grupa), pazīstama arī kā Al – Gama'a al – Islamiyya, IG)

                  15)

                  Lielā Islāma Austrumu cīnītāju fronte (IBDA-C)

                  16)

                  * Grupos de Resistencia Antifascista Primero de Octubre/antifašistu pretestības grupas “Pirmais oktobris” (GRAPO)

                  17)

                     Hamas, tostarp Hamas – Izz al – Din al – Qassem

                  18)

                     Holy Land Foundation for Relief and Development

                  19)

                     International Sikh Youth Federation (ISYF)

                  20)

                  * Solidarietà Internazionale (Starptautiskā solidaritāte)

                  21)

                     Kahane Chai (Kach)

                  22)

                  Kurdistānas strādnieku partija (KSP) (pazīstama arī kā KADEK, KONGRA-GEL)

                  23)

                  * Loyalist Volunteer Force (LVF)

                  24)

                     Mujahedin-e Khalq organizācija (MEK vai MKO) (bez “Irānas Nacionālās Pretošanās Padomes” (NCRI)), (pazīstama arī kā Irānas Nacionālā atbrīvošanās armija (NLA), MEK karojošais spārns, Irānas Tautas Mujahidin (PMOI), Irāņu studentu musulmaņu biedrība)

                  25)

                  Nacionālā atbrīvošanās armija (Ejército de Liberación Nacional)

                  26)

                  * Orange Volunteers (OV)

                  27)

                  Palestīnas Atbrīvošanās fronte (PAF)

                  28)

                  Palestīniešu Islāma Jihad

                  29)

                  Palestīnas atbrīvošanas Tautas Fronte (PATF)

                  30)

                  Palestīnas atbrīvošanas Tautas Fronte – virsvadība (pazīstama arī kā PATF – virsvadība)

                  31)

                  * Real IRA

                  32)

                  * Brigate Rosse per la Costruzione del Partito Comunista Combattente (Sarkanās brigādes kaujinieciskās Komunistu partijas izveidei)

                  33)

                  * Red Hand Defenders (RHD)

                  34)

                  Kolumbijas revolucionārie armijas spēki (FARC);

                  35)

                  * Revolucionārās vienības/Epanastatiki Pirines

                  36)

                  * Revolucionārā organizācija “17. novembris”/Dekati Evdomi Noemvri

                  37)

                  Revolucionārā Tautas atbrīvošanās armija/fronte/partija (DHKP/C), pazīstama arī kā Devrimci Sol (revolucionāri kreisie), Dev Sol

                  38)

                  * Revolucionārā tautas cīņa/Epanastatikos Laikos Agonas (ELA)

                  39)

                  Mirdzošā taka (SL) (Sendero Luminoso)

                  40)

                     Stichting Al Aqsa (pazīstama arī kā Stichting Al Aqsa Nederland, Al Aqsa Nederland)

                  41)

                  * Brigata XX Luglio (Divdesmitā jūlija brigāde)

                  42)

                  * Ulster Defence/Ulster Freedom Fighters (UDA/UFF)

                  43)

                  Kolumbijas Apvienotie pašaizstāvēšanās spēki (Autodefensas Unidas de Colombia – AUC)

                  44)

                  * Nucleo di Iniziativa Proletaria Rivoluzionaria (Vienība revolucionārai proletāriskai iniciatīvai)

                  45)

                  * Nuclei di Iniziativa Proletaria (Vienības proletāriskai iniciatīvai)

                  46)

                  *  F.A.I. – Federazione Anarchica Informale (Neoficiālā anarhistu federācija)

         (1)  Uz personām, grupām vai vienībām, kas apzīmētas ar zvaigznīti, attiecas vienīgi Kopējās nostājas 2001/931/KĀDP 4. pants.


title: 2012/56/ES: Komisijas Lēmums ( 2012. gada 31. janvāris ) par Regulas (EK, Euratom) Nr. 2342/2002, ar ko paredz īstenošanas kārtību Finanšu regulai, 157. panta b) punktā un 158. panta 1. punktā minēto robežlielumu pārskatīšanu

text:
               1.2.2012

               LV

               Eiropas Savienības Oficiālais Vēstnesis

               L 29/43

         KOMISIJAS LĒMUMS
   (2012. gada 31. janvāris)
   par Regulas (EK, Euratom) Nr. 2342/2002, ar ko paredz īstenošanas kārtību Finanšu regulai, 157. panta b) punktā un 158. panta 1. punktā minēto robežlielumu pārskatīšanu
   (2012/56/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Komisijas 2002. gada 23. decembra Regulu (EK, Euratom) Nr. 2342/2002, ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (1), un jo īpaši tās 271. pantu,
   tā kā:

               (1)

               Ar Komisijas Regulu (ES) Nr. 1251/2011 (2) ir grozīti robežlielumi, ko piemēro publiskā iepirkuma līgumiem, kas paredzēti Eiropas Parlamenta un Padomes 2004. gada 31. marta Direktīvā 2004/18/EK par to, kā koordinēt būvdarbu valsts līgumu, piegādes valsts līgumu un pakalpojumu valsts līgumu slēgšanas tiesību piešķiršanas procedūru (3).

               (2)

               Tādēļ konsekvences nolūkos ir attiecīgi jāgroza robežlielumi, kas paredzēti Regulas (EK, Euratom) Nr. 2342/2002 157. panta b) punktā un 158. panta 1. punktā.

               (3)

               Tā kā ar Regulu (ES) Nr. 1251/2011 grozītie robežlielumi ir piemērojami no 2012. gada 1. janvāra, arī šim lēmumam jābūt piemērojamam no 2012. gada 1. janvāra. Tādēļ ir nepieciešams noteikt, ka šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

               (4)

               Komisijas 2010. gada 9. februāra Lēmums 2010/78/ES par Regulas (EK, Euratom) Nr. 2342/2002, ar ko paredz īstenošanas kārtību Finanšu regulai, 157. panta b) punktā un 158. panta 1. punktā minēto robežlielumu pārskatīšanu (4) ir novecojis, un tādējādi tas ir jāatceļ.

         IR PIEŅĒMUSI ŠO LĒMUMU.
   1. pants
   Euro ekvivalentus robežlielumiem, kas ir piemērojami, piešķirot publiskā iepirkuma līgumus, nosaka šādi:

               —

               157. panta b) punktā – EUR 5 000 000,

               —

               158. panta 1. punkta a) apakšpunktā – EUR 130 000,

               —

               158. panta 1. punkta b) apakšpunktā – EUR 200 000,

               —

               158. panta 1. punkta c) apakšpunktā – EUR 5 000 000.

         2. pants
   Lēmumu 2010/78/ES atceļ.
   3. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   To piemēro no 2012. gada 1. janvāra.

      Briselē, 2012. gada 31. janvārī

            Komisijas vārdā –

            priekšsēdētājs

         José Manuel BARROSO

      (1)  OV L 357, 31.12.2002., 1. lpp.

      (2)  OV L 319, 2.12.2011., 43. lpp.

      (3)  OV L 134, 30.4.2004., 114. lpp.

      (4)  OV L 37, 10.2.2010., 73. lpp.


title: 2014/490/ES: Lēmums Nr. 2, ko pieņēmusi Reģionālās konvencijas par Eiropas un Vidusjūras reģiona valstu preferenciāliem izcelsmes noteikumiem Apvienotā komiteja ( 2014. gada 21. maijs ), par Moldovas Republikas pieteikumu kļūt par Līgumslēdzēju pusi Reģionālajā konvencijā par Eiropas un Vidusjūras reģiona valstu preferenciāliem izcelsmes noteikumiem

text:
               23.7.2014

               LV

               Eiropas Savienības Oficiālais Vēstnesis

               L 217/88

         LĒMUMS Nr. 2, KO PIEŅĒMUSI REĢIONĀLĀS KONVENCIJAS PAR EIROPAS UN VIDUSJŪRAS REĢIONA VALSTU PREFERENCIĀLIEM IZCELSMES NOTEIKUMIEM APVIENOTĀ KOMITEJA
   (2014. gada 21. maijs),
   par Moldovas Republikas pieteikumu kļūt par Līgumslēdzēju pusi Reģionālajā konvencijā par Eiropas un Vidusjūras reģiona valstu preferenciāliem izcelsmes noteikumiem

      (2014/490/ES)

   APVIENOTĀ KOMITEJA,
   ņemot vērā Reģionālo konvenciju par Eiropas un Vidusjūras reģiona valstu preferenciāliem izcelsmes noteikumiem (1),
   tā kā:

               (1)

               Reģionālās konvencijas par Eiropas un Vidusjūras reģiona valstu preferenciāliem izcelsmes noteikumiem (“konvencija”) 5. panta 1. punktā paredzēts, ka trešā persona var kļūt par konvencijas Līgumslēdzēju pusi ar noteikumu, ka šai kandidātvalstij vai teritorijai ar vismaz vienu no Līgumslēdzējām pusēm ir spēkā brīvās tirdzniecības nolīgums, kurā paredzēti preferenciāli izcelsmes noteikumi.

               (2)

               Moldovas Republika 2013. gada 17. jūlijā konvencijas depozitāram iesniedza rakstisku pieteikumu par pievienošanos konvencijai.

               (3)

               Moldovas Republika ir puse Centrāleiropas brīvās tirdzniecības nolīgumā starp Albāniju, Bosniju un Hercegovinu, bijušo Dienvidslāvijas Maķedonijas Republiku, Moldovas Republiku, Melnkalni, Serbiju un Kosovu (2). Tādējādi Moldovas Republikā ir spēkā brīvās tirdzniecības nolīgums ar sešām konvencijas Līgumslēdzējām pusēm un tā atbilst konvencijas 5. panta 1. punkta nosacījumam, kas jāizpilda, lai kļūtu par Līgumslēdzēju pusi.

               (4)

               Konvencijas 4. panta 3. punkta b) apakšpunktā paredzēts, ka Apvienotā komiteja ar lēmumu pieņem aicinājumus trešām personām pievienoties konvencijai.

               (5)

               Šveices Konfederācija un Lihtenšteinas Firstiste ir informējušas Apvienotās komitejas sekretariātu, ka nav spējušas pabeigt savas iekšējās procedūras pirms 21. maija sanāksmes un ka saskaņā ar konvencijas 4. panta 4. punktu tas, vai tās pieņem lēmumu šajā sanāksmē, ir atkarīgs no šo procedūru pabeigšanas,

         IR PIEŅĒMUSI ŠO LĒMUMU.
   1. pants
   Moldovas Republika tiek aicināta pievienoties Reģionālajai konvencijai par Eiropas un Vidusjūras reģiona valstu preferenciāliem izcelsmes noteikumiem.
   2. pants
   Šis lēmums stājas spēkā 2014. gada 1. septembrī.

      Briselē, 2014. gada 21. maijā

            Apvienotās komitejas vārdā –

            priekšsēdētājs

         P.-J. LARRIEU

      (1)  OV L 54, 26.2.2013., 4. lpp.

      (2)  Šis nosaukums neskar nostājas par statusu un atbilst ANO DP Rezolūcijai 1244 (1999) un Starptautiskās Tiesas atzinumam par Kosovas neatkarības deklarāciju.